  Майя Бывальцева Ижысь мерлыко палаталэн кичӧлтэмезъя карлэсь вож кодзэ кылдытозы. Со улосвыллэсь шоркарзэ вож, чылкыт но ӟеч карыны юрттоз. 21-тӥ пӧсьтолэзе ужась группалэн радъян пумиськонэз ортчиз. Со сярысь Ижкар администрацилэн пресс-службаез ивортӥз. Ижкарлэн вож кодэз – со карлэн интывылысьтыз писпуосты но куакъёсты выльдонъя но возёнъя куронъёсын но дэмланъёсын сузьет Ужась группае Удмурт кун университетлэн, Ижысь техникая университетлэн, гурт возёсъя академилэн, Эскеронъёсъя удмурт федерал центрлэн ыстэм муртъёсыз пыризы. Озьы ик лэсьтӥськонъя, жилищно-коммунальной возёсъя но дыкужымъя министерство, инкуазь узырлыкъёсъя но инкуазез утёнъя министерствоысь, Удмуртиысь интывылэз азинтонъя центр, муниципал ёзъёс, кар думаысь депутатъёс итӥськизы. Экологи огазеяськонъёсысь азьветлӥсьёсты экспертъёсты сямен кыскыны чаклало. Азьмугъёсты но ужпумъёсты пусйыса, карлэн тӧроез Олег Бекмеметьев пусйиз, валтӥсез – туала будосъёсты утён, соосты йылэтон но, тодос вылэ пыкъяськыса, будосъёсты мерттонэз азинтон ӧръёсты валан. Техникая университетысь «Химия и химическая технология» кафедралэн кивалтӥсез, хими тодосъя доктор Михаил Плетнёв верамъя, адямилэн тазалыкезлы кышкытлык вайыны быгатӥсь будосъёслы азинскыны ӧвӧл сётоно, озьы ик вож интыосты возён сярысь сюлмаськоно, кылсярысь, писпуосты кулэезъя вандылыны. Солэн кылъёсызъя, «вож кодэз» пыӵатон ласянь умоен вераны луэ Лихвинцев нимо ульчаысь яблокпу аллеяез, «Зенит» стадион вӧзысь тыпы аллеяез, Гоголь нимо бульварысь бадяро сюресэз. Карлэсь вож каркассэ азинтон ласянь милям бадӟым опыт люкамын, та ласянь тодос ужъёсмы вань. Нош кутсконо будосъёсты лыдъян но пусъён бордысен, со асьмелэн ужамы инъет луоз Ирина Бухарина, УдГУ-ысь Граждан утетъя институтлэн кивалтӥсезОзьы ик вераськизы эсэплыко-эрикрадъем инъетэз (нормативно-правовой базаез) но тупатыны кулэ шуыса. Муниципал эрикрадъем ужкагазъёсын писпуосты мерттон эсэпъёсты юнматыны кулэ – кытын но кӧня вож будосъёс луозы, соосты утялтон радлык, санитарной куронъёс но мукет. Кар думалэн тӧроез Фарит Губаев «Вож код» ӵектосэз улонэ пыӵатон ужез, дизайн-кодэз сямен ик, Карез умоятон правилоосы пыртыны дэмлаз. Со карлэсь туссэ но умоятыны, татын улӥсьёслэсь культуразэс но будэтыны юрттоз. Гурт возёс тодосъя доктор Александр Фёдоров верамъя, валано, кыӵе писпуос кулэ Ижкарлы. Со карез аспӧртэм, тодмамон карыны луонлык сётоз. Ужась группа вылысь гудырикошконэ люкаськоз. Отын карлэсь интывылзэ вожектытонъя вуоно планлэн пуштросэныз тодматозы.  Тегъёс: Мерлык Ижкар Удмуртия умоятон ОлегБекмеметьев писпуос  